
REPUBLIKA HRVATSKA
TRGOVAČKI SUD U SPLITU
Sukoišanska 6, Split

R E P U B L I K A   H R V A T S K A

R J E Š E N J E

	Trgovački sud u Splitu, po sucu ovog suda Katarini Mikulić, kao stečajnom sudu, u postupku povodom prijedloga predlagatelja-dužnika MILENKO TOMIČIĆ OIB:57913896941 vl. obrta za prijevoz i usluge TIMIS, Zagvozd, Zagvozd bb, za sklapanje predstečajne nagodbe, vanraspravno, dana 28. srpnja 2016. godine  

r i j e š i o    j e

I. Ispravlja se rješenje ovoga suda poslovni broj 4.Stpn-123/2013 od 20. prosinca 2013. godine i to: 
- u točci II. 1. u kojem se navodi način namirenja za vjerovnika RH, MF Porezna uprava, OIB: 18683136487, na kraju se dodaje rečenica koja glasi:
"otplata prve mjesečne rate dospijeva pravomoćnošću ovog rješenja o sklopljenoj nagodbi, a slijedeće rate dospijevaju protekom 30 dana od dospijeća prethodne rate".
- u točci II. 2. u kojem se navodi način namirenja za vjerovnika Croatia osiguranje d.d., Miramarska 22, Zagreb, OIB: 26187994862, na kraju se dodaje rečenica koja glasi:
"otplata prve mjesečne rate dospijeva pravomoćnošću ovog rješenja o sklopljenoj nagodbi, a slijedeće rate dospijevaju protekom 30 dana od dospijeća prethodne rate".

  II. 	U ostalom dijelu navedeno rješenje ostaje neizmijenjeno.		
 
Obrazloženje
           
U rješenju ovog suda poslovni broj 4. Stpn-123/2013 donesenom dana 20. prosinca 2013. godine došlo je do očite pogreške u pisanju prilikom navođenja načina namirenja za vjerovnike Republiku Hrvatsku, Ministarstvo financija, Porezna uprava Croatia osiguranje d.d., Miramarska 22, Zagreb, OIB: 26187994862, na način da je omaškom izostavljena rečenica navedena u izreci ovog rješenja. 

Odredbom čl. 342. st.1. Zakona o parničnom postupku ("Narodne novine" broj 53/91, 91/92, 112/99, 88/01, 117/03, 88/05, 2/07, 84/08, 123/08, 57/11 i 25/13 - dalje: ZPP) određeno je da pogreške u imenima i brojevima, i druge očite pogreške u pisanju i računanju, nedostatke u obliku i nesuglasnost prijepisa presude s izvornikom ispravit će sudac pojedinac, odnosno predsjednik vijeća u svako doba.

U Splitu, 28. srpnja 2016. godine 
SUDAC


Katarina Mikulić

POUKA O PRAVNOM LIJEKU: Protiv ovog rješenja može se izjaviti žalba u roku od osam (8) dana. Žalba se podnosi Trgovačkom sudu u Splitu, Split, Sukoišanska 6, u tri primjerka, a o žalbi u drugom stupnju odlučuje Visoki trgovački sud Republike Hrvatske.

DNA:	
1. FINA uz dopis
2. e-oglasna ploča 
3. Croatia osiguranje d.d., podružnica Split 
4. Porezna uprava Split 
5. spis                                                                                        

